***Marksizam i književnost* (T), 6 ECTS, 2+1, utorak 12:30-14:45**

*Opis:* kolegij obuhvaća osnovne probleme marksističkog razumijevanja književnosti, uglavnom u dinamici 20. stoljeća i nizu rasprava kojima se legitimira marksistički pristup književnosti, umjetnosti i kulturi, s osobitim naglaskom na književno-historiografski aspekt, logiku refleksije i ulogu književnosti. Među ostalim, obradit će se Marxov odnos prema književnosti, odnos ruskih formalista i marksističkih kritičara (npr. L. D. Trockog), Benjaminovo razumijevanje umjetničkog djela, „frankfurtska“ koncepcija kulturne industrije, Gramscijeve rasprave o književnosti u okviru njegove političke i teorijske pozicije, Lukácseve književne i estetičke ideje, domaći sukob na „književnoj ljevici“ i Krležin *Dijalektički antibarbarus*, kritički doprinos Ch. Caudwella, društveno-historijski pristup A. Hausera, položaj književnosti u Althusserovoj koncepciji ideoloških aparata države i teorija književne proizvodnje P. Machereya, britanska marksistička teorija kulture (R. Williams) i historiografsko „izmišljanje tradicije“ (E. Hobsbawm), Eagletonov kritički doprinos i tumačenje romana u građanskom društvu F. Morettija.

*Obaveze****:***80% prisutnosti, tjedno čitanje i analiza, sudjelovanje u raspravi, obavezno izlaganje

*Ispit****:*** pisani test i esej

Većina građe/literature za kolegij i razrađeniji plan rada bit će studentima dostupni na omega.ffzg.hr

*Osnovna literatura:*

* T. Eagleton (2002/1976) *Marxism and Literary Criticism*, London & New York: Routledge
* *Formalizam i marksizam*, prir. G. Tešić, *Vidici, br. 8/1983.*
* A. Gramsci (1984) *Marksizam i književnost, Zagreb: Školska knjiga*
* A. Hauzer/Hauser/ (1966) *Socijalna istorija umetnosti i književnosti, I-II,* Beograd: Kultura
* G. Lukács (1986)​​ *Roman i povijesna zbilja,* Zagreb: Globus
* P. Macherey (1979) *Teorija književne proizvodnje*, Zagreb: Školska knjiga
* V. Mikecin, prir. (1976) *Marksizam i umjetnost II*, Beograd: Komunist
* F. Moretti (2016) *Građanin. Između povijesti i književnosti*, Zagreb: Multimedijalni institut
* S. S. Prauer /Prawer/ (1983) *Karl Marks i svetska književnos*t, Beograd: Nolit
* R. Williams (1977) *Marxism and Literature*, Oxford: Oxford University Press

*Plan rada:*

1. Konstituiranje kolegija. Osnovne kategorije.
2. Problemi marksističke estetike i pristupa književnosti
3. Karl Marx i svjetska književnost
4. Sukobi: Trocki i OPOJAZ
5. Oko Frankfurta: Benjamin, Adorno i kulturna industrija
6. Caudwell: poezija i industrijska revolucija
7. Gramsci i književnost
8. Sukobi: Krleža i „književna ljevica“
9. Lukács: čitanje klasika i „kritički realizam“
10. Socijalna povijest umjetnosti i književnosti: Hauser
11. Williams i britanska marksistička tradicija
12. Književnost i Althusserovi ideološki državni aparati
13. Machereyevo čitanje Julesa Vernea
14. Izmišljanje prošlosti: Hobsbawm
15. Moretti: roman i građanin